stanford-oval/wikipedia huggingface dataset:
316

| --- | --- |
Vuosisadat: 100-luku · 200-luku · 300-luku · 400-luku · 500-luku
Vuosikymmenet: 290-luku · 300-luku · 310-luku · 320-luku · 330-luku · 340-luku 350-luku · 360-luku · 370-luku · 380-luku · 390-luku · 400-luku
Vuodet: 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309 310 · 311 · 312 · 313 · 314 · 315 · 316 · 317 · 318 · 319 320 · 321 · 322 · 323 · 324 · 325 · 326 · 327 · 328 · 329 330 · 331 · 332 · 333 · 334 · 335 · 336 · 337 · 338 · 339 340 · 341 · 342 · 343 · 344 · 345 · 346 · 347 · 348 · 349 350 · 351 · 352 · 353 · 354 · 355 · 356 · 357 · 358 · 359 360 · 361 · 362 · 363 · 364 · 365 · 366 · 367 · 368 · 369 370 · 371 · 372 · 373 · 374 · 375 · 376 · 377 · 378 · 379 380 · 381 · 382 · 383 · 384 · 385 · 386 · 387 · 388 · 389 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409
Tapahtumia

Kiinassa Jin-dynastian hovi joutui pakenemaan etelään, jossa se perusti Itäisen Jin-dynastian.
Syntyneitä

Konstantinus II
25I-NBMD

| 25I-NBMD |
| --- | --- |

Tunnisteet
IUPAC-nimi:  2-(4-jodi-2,5-dimetoksifenyyli)-N-[(2,3-metyleenidioksifenyyli)metyyli]etanamiini
CAS-numero:  919797-25-4
PubChem CID:  57507899
Ominaisuudet
Molekyylikaava:  C18H20INO<sub4
Moolimassa:  441,259 g/mol
25I-NBMD on psykedeelisestä fenetyyliamiinista – 2C-I:stä – johdettu muuntohuume. Kemikaalin löysi farmakologi David Nicholsin johtama tutkijaryhmä Purduen yliopistossa vuonna 2006.
Kemikaali toimii voimakkaana 5HT2A-reseptorin osittaisagonistinia. Sen annostukseksi on raportoitu yleensä 500–1 500 mikrogrammaa. 25I-NBMD:n uskotaan olevan aktiivinen 500 mikrogramman annoksilla, vaikka joidenkin lähteiden mukaan 1 500–2 000 mikrogrammaa on kerrottu olevan vielä alhainen annos. Näin ollen se on annosmääriin nähden neljä kertaa miedompi kuin sille sukua oleva 25I-NBOMe.[lähde? ]
25I-NBMD:tä ei ole esiintynyt huumausainekaupassa pitkään, joten sen käytöstä on vain vähän tietoa, ja vain muutamia käyttökertoja on raportoitu.
25I-NBMD on luokiteltu Suomessa kuluttajamarkkinoilta kielletyksi psykoaktiiviseksi aineeksi.
Aiheesta muualla

isomerdesign.com (englanniksi)
Fenetyyliamiinit eli fenyylietyyliamiinit
| --- | --- |
Amfetamiinit:  3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit:  Adrenaliini |  Dopamiini | Metyylidopa | Noradrenaliini
Katinonit:  4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut:  2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:25I-NBMD
Käännös suomeksi
Siloan piirtokirjoitus

Siloan piirtokirjoitus Istanbulin arkeologisessa museossa.
Jäljennös Siloan tunnelilla.
Siloan piirtokirjoitus on 700-luvun lopulta ennen ajanalaskun alkua peräisin oleva piirtokirjoitus, joka löydettiin Siloan tunnelista Jerusalemista. Tunnelin kaivatutti eteläisen Israelin kuningas Hiskia, johon myös piirtokirjoitus on perinteisesti yhdistetty. Teksti on tehty hepreaksi vesitunnelin kalkkiseinään, ja se on ilmeisesti säilynyt lähes kokonaan. Alkuperäistä säilytetään Istanbulin arkeologisessa museossa.
Siloan tunneli

Jerusalem laajeni huomattavasti sen 700-luvun lopulla eaa. tapahtuneen kukoistuskautensa aikana. Silloin siellä aloitettiin useita rakennusprojekteja. Talouden nousukausi liittyi ilmeisesti Israelin pohjoisvaltion tuhoon ja assyrialaisen vallan vakiintumiseen koko Syyria-Palestiinan alueella. Jerusalemista tuli Palestiinan alueen merkittävin asutuskeskus, koska siihen asti suurin keskus Samaria oli menettänyt asemansa. On myös todennäköistä, että Israelin pohjoisvaltion asukkaita saapui pakolaisina Jerusalemiin. Kaupungin asukasluku kasvoi merkittävästi, mutta pakolaiset toivat myös tietotaitoa ja varallisuutta. Kuninkaana toimi Hiskia (716–687 eaa.), jonka pitkä hallituskausi heijastaa maan menestystä pohjoisvaltion tuhon jälkeisinä vuosikymmeninä.
Hiskian ajan tunnetuin rakennusprojekti on niin sanottu Siloan tunneli, joka tunnetaan myös nimellä Hiskian tunneli. Se liittyy kaupungin vesihuollon parantamiseen erityisesti piiritystilanteiden varalta. Noin puoli kilometriä pitkä tunneli johti makeaa vettä kaupungin ulkopuolella sijaitsevalta Gihonin lähteeltä Hiskian kaupunginmuurien sisäpuolelle rakentamaan Siloan altaaseen. Tunnelin rakentaminen on vaatinut paljon työvoimaa ja teknistä osaamista, koska se hakattiin kiveen maan alle. Tunnelia kaivettiin kahdesta suunnasta, kunnes kaivajat kohtasivat. Kaivajien kohtaamisen ja samalla työn valmistumisen kunniaksi tunneliin on kaiverrettu piirtokirjoitus. Tunnelin pituuden ja syvyyden lisäksi piirtokirjoituksessa kuvataan miten eri suunnista tulevat kaivajat löysivät toisensa. Vaikka piirtokirjoituksessa ei mainita kuningas Hiskiaa, tunneli on perinteisesti yhdistetty juuri häneen. Tämän puolesta puhuu Heprealaisen Raamatun kohta 2. Kun. 20:20 (ks. myös 2. Aik. 32:30; Sir. 48:17), jonka mukaan Hiskia rakensi Siloan vesialtaan ja siihen vettä johtavan tunnelikanavan. Kyseessä on ilmeisesti kuningasannaaleista säilynyt tieto, jonka historiallisuus on saanut vahvistusta piirtokirjoituslöydön ansiosta.
Piirtokirjoitus

Siloan piirtokirjoitus löydettiin jo vuonna 1880 noin kuuden metrin päästä Siloan altaasta tunnelin sisällä sijaitsevalta seinältä. Kuusirivinen piirtokirjoitus on kirjoitettu huolellisesti; kirjaimet ovat selkeitä ja rivit suorassa. Tekstin pohjaksi tarkoitettu kiviseinä on hiottu tasaiseksi, mutta piirtokirjoitus kattaa vain kolmasosan tasaiseksi hiotusta alueesta. Loppuosa alueesta on jäänyt tyhjäksi. Lisäksi kaksi muuta lähellä sijaitsevaa kohtaa on hiottu tasaiseksi, mutta mitään jälkiä tekstistä ei niistäkään ole löytynyt. On mahdollista, että tunneliin suunniteltiin laajempaa tekstiä tai useita tekstejä, mutta ne ovat jostain syystä jääneet kirjoittamatta. Tätä oletusta tukee myös se, että vallassa olevaa kuninkaan nimeä ei poikkeuksellisesti mainita. Useiden kuninkaiden teettämien piirtokirjoitusten keskeinen tehtävä on korostaa kuninkaan urotekoja.
Piirtokirjoitus on tehty hepreaksi, ja se on ilmeisesti säilynyt lähes kokonaan. Piirtokirjoituksen edellä ja jäljessä on tyhjää tilaa, jonka perusteella voidaan päätellä, että ensimmäinen ja viimeinen rivi ovat säilyneet. Joitakin epävarmuuksia liittyy murtumakohtaan piirtokirjoituksen keskellä. Murtuma syntyi, kun vuonna 1890 piirtokirjoitus yritettiin irrottaa seinästä, jolloin kirjoitus hajosi useaksi eri palaseksi ja osa tekstistä tuhoutui. Piirtokirjoitus pystyttiin kuitenkin lähes kokonaan rekostruoimaan, koska siitä oli tehty kipsivedos. Alkuperäistä kirjoitusta säilytetään Istanbulin arkeologisessa museossa.
Teksti

| 0 | 1 | 2 |
| --- | --- | --- |
| ” | [(Koskien) tätä] tunnelia, tällä tavalla tunneli kaivettiin: Kun kiven hakkaajat he[iluttivat] hakkujaan, kumpikin (ryhmä) toistaan kohti, ja kun oli enää kolme kyynärää kaivet[tavaa], [kuul]ui kun miehet  kutsuivat toisiaan, koska kalliossa oli halkeama etelästä [pohjo]iseen. Päivänä jolloin tunnelit kohtasivat, kivenhakkaajat hakkasivat toisiaan kohti hakku [ha]kkua vasten. Niin vesi virtasi lähtöpaikasta altaaseen, tuhat kaksisataa kyynärää. Sata kyynärää oli kallion paksuus kaivajien pään päällä. | ” |
– Siloan piirtokirjoituksen suomennos. 
Ensimmäisen rivin alkuun mahtuu vain yksi lyhyt sana tätä]. Tunneli voi viitata murtokohtaan, jossa kaivajat kohtasivat eikä välttämättä koko tunneliin. Samaa sanaa käytetään neljännellä rivillä, missä se selvästi ei viittaa koko tunneliin vaan ainoastaan kohtaamispaikkaan. ”Tällä tavalla tunneli kaivettiin” voidaan kääntää myös ”tämä on murtokohdan tarina” ja sana ”heiluttivat” voidaan kääntää myös ”käyttivät”. ”Kumpikin (ryhmä) toistaan kohti” on kirjaimellisesti ”mies toista kohti”. Kolme kyynärää on noin 1,5 metriä. ”Halkeama" ei ole sana, jota tunnettaisiin muualta, mutta lauseyhteyden perusteella voidaan olettaa, että se viittaa halkeamaan. Tutkimuksessa on tarjottu myös useita muita ehdotuksia sanan kääntämiseksi, esimerkiksi ”kaiku” ja ”porausreikä”. ”Etelästä [pohjo]iseen” voi olla myös ”oikealta vasemmalle”. ”Tunnelit kohtasivat” viittaa murtokohtaan, jossa eri suunnista tulevat tunnelit kohtasivat. Kirjaimellisesti kohta on ”murtokohdan päivänä”. Tekstissä ei käytetä sanaa, joka tarkoittaa lähdettä, sen sijaan mainitaan veden virtaavan ”lähtöpaikasta”. Tuhat kaksisataa kyynärää on noin 600 metriä ja sata kyynärää noin 50 metriä.
Tekstiä lähikuvassa.
ACE (moottoripyörävalmistaja)

ACE-moottoripyörä vuodelta 1922
ACE on entinen yhdysvaltalainen moottoripyörävalmistaja.
Historia

Amerikkalainen Bill Henderson perusti ACE-yhtiön, kun hän oli vuonna 1917 myynyt Henderson-yrityksensä Schwinn-pyöräyhtiölle. Uudessa yhtiössä jatkettiin samankaltaisilla nelisylinterisillä rivimoottoreilla varustettujen moottoripyörien valmistusta. Yrityksen tunnetuin malli on XP-4, jonka huippunopeus oli 209 km/h, ja ennätystehtiin vuonna 1923. Pyörän valmistusoikeudet myytiin Indianille, joka valmistikin myöhemmin vastaavaa mallia.
384

| --- | --- |
Vuosisadat: 100-luku · 200-luku · 300-luku · 400-luku · 500-luku
Vuosikymmenet: 290-luku · 300-luku · 310-luku · 320-luku · 330-luku · 340-luku 350-luku · 360-luku · 370-luku · 380-luku · 390-luku · 400-luku
Vuodet: 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309 310 · 311 · 312 · 313 · 314 · 315 · 316 · 317 · 318 · 319 320 · 321 · 322 · 323 · 324 · 325 · 326 · 327 · 328 · 329 330 · 331 · 332 · 333 · 334 · 335 · 336 · 337 · 338 · 339 340 · 341 · 342 · 343 · 344 · 345 · 346 · 347 · 348 · 349 350 · 351 · 352 · 353 · 354 · 355 · 356 · 357 · 358 · 359 360 · 361 · 362 · 363 · 364 · 365 · 366 · 367 · 368 · 369 370 · 371 · 372 · 373 · 374 · 375 · 376 · 377 · 378 · 379 380 · 381 · 382 · 383 · 384 · 385 · 386 · 387 · 388 · 389 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409
Tapahtumia

Flavius Stilicho lähti Persiaan neuvottelemaan rauhasta.
Themistios nimitettiin Konstantinopolin prefektiksi.
Flavius Victor nimitettiin augustukseksi.
Hieronymus saapui Betlehemiin.
Siricius nimitettiin paaviksi.
Syntyneitä

Flavius Augustus Honorius, Länsi-Rooman keisari.
Kuolleita

Paavi Damasus I.
258

| --- | --- |
Vuosisadat: I vuosisata · 100-luku · 200-luku · 300-luku · 400-luku
Vuosikymmenet: 190-luku · 200-luku · 210-luku · 220-luku · 230-luku · 240-luku 250-luku · 260-luku · 270-luku · 280-luku · 290-luku · 300-luku
Vuodet: 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209 210 · 211 · 212 · 213 · 214 · 215 · 216 · 217 · 218 · 219 220 · 221 · 222 · 223 · 224 · 225 · 226 · 227 · 228 · 229 230 · 231 · 232 · 233 · 234 · 235 · 236 · 237 · 238 · 239 240 · 241 · 242 · 243 · 244 · 245 · 246 · 247 · 248 · 249 250 · 251 · 252 · 253 · 254 · 255 · 256 · 257 · 258 · 259 260 · 261 · 262 · 263 · 264 · 265 · 266 · 267 · 268 · 269 270 · 271 · 272 · 273 · 274 · 275 · 276 · 277 · 278 · 279 280 · 281 · 282 · 283 · 284 · 285 · 286 · 287 · 288 · 289 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309
Kuolleita

Pyhä Laurentius - Rooman kirkon diakoni
Pyhä Sixtus II, paavi
Piispa ja kirkkoisä Cyprianus
Presbyteeri ja vastapaavi Novatianus
1917 (kappale)

| ”1917” KYPCK |
| --- | --- | --- |

Singlen tiedot
 Albumilta: Tšerno
 Julkaistu: 23. tammikuuta 2008
 Formaatti: MP3
 Tyylilaji: doom metal
 Kesto: 03.57
 Levy-yhtiö: omakustanne
1917 on suomalaisen doom metal -yhtye Kypck:n single, joka on julkaistu omakustanteena vuonna 2008.
Kappale oli YleX:n viikon tehobiisinä kappaleen ilmestyessä tammikuussa 2008.
Kappaleet

1917 – 3.57
Kokoonpano

K. H. M. Hiilesmaa (Hiili Hiilesmaa) – rummut
S. S. Lopakka (Sami Lopakka) – kitara
E. Seppänen (Erkki Seppänen) – laulu
J. T. Ylä-Rautio (Jaska Ylä-Rautio) – basso
Slavi Binev

Slavi Binev (bulg. Слави Бинев; s. 10. joulukuuta 1965 Sofia) on bulgarialainen poliitikko.
Binev on liikuntatieteiden maisteri. Hän on luonut monipuolisen uran urheilun alalla, ja hän on taekwondon Euroopan-mestari vuodelta 1992.
Poliitikkona Binev edustaa kotimaassaan Natsionalen Sǎjuz Ataka -puoluetta. Hänet valittiin vuonna 2007 Euroopan parlamenttiin, jonka jäsenenä hän kuului  Vapaa ja demokraattinen Eurooppa -ryhmään. Binev jäi pois europarlamentista vuonna 2014.
Aiheesta muualla

Kuvia tai muita tiedostoja aiheesta Slavi Binev Wikimedia Commonsissa
Slavi Binev Euroopan parlamentin jäsenet. Euroopan parlamentti.
Abbey Stadium

| Abbey Stadium> The Abbey |
| --- | --- |
 Kenttä ja pääkatsomo vuonna 2007
Rakennuksen tiedot
Sijainti:  Cambridge
Koordinaatit:  52.21136°N, 0.15300°E
Rakennustyöt aloitettu:  1923
Avattu:  1931
Omistaja:  Grosvenor Group
Kenttä:  Nurmi
Käyttäjät
 Cambridge United FC   Cambridge Regional College FC 
Katsojakapasiteetti
 9 617 (joista 4 376 istumapaikkoja) 
Kentän mitat
 101 × 68 m 
Lisää rakennusartikkeleitaArkkitehtuurin teemasivulla
Abbey Stadium (tunnetaan sponsorisyistä myös nimellä R Costings Abbey Stadium) on jalkapallostadion Cambridgessa Englannissa. Stadion avattiin vuonna 1931 ja sekä Cambridge United että Cambridge Regional College FC pelaavat kotiottelunsa sillä. Abbey Stadiumille mahtuu 9 617 katsojaa.
Scouting for Girls

Scouting for Girls kesäkuussa 2008.
Scouting for Girls on vuonna 2005 perustettu englantilainen popyhtye, jonka esikoisalbumi Scouting for Girls julkaistiin vuonna 2007.
Diskografia > Albumit

Scouting for Girls (2007)
Everybody Wants to Be on TV (2010)
The Light Between Us (2012)
Still Thinking About You (2015)
The Trouble with Boys (2019)
Diskografia > Singlet

"Its not about you" (2007)
"She's So lovely " (2007)
"Elvis Ain't Dead" (2007)
"Heartbeat" (2008)
"I wish I was James Bond" (2008)
"This Ain't A Love Song" (2010)
Aiheesta muualla

Kuvia tai muita tiedostoja aiheesta Scouting for Girls Wikimedia Commonsissa
Virallinen sivusto (Arkistoitu – Internet Archive)
Slave I

Slave I on Tähtien sota -univerumista tuttu avaruusalus, joka kuului galaksin parhaalle palkkionmetsästäjälle, Jango Fettille.  Jangon kuoltua alus periytyi Boba Fettille, joka oli Jango Fettin täydellinen klooni ja jota hän kasvatti poikanaan. Jango Fettin alus on Kuat-OY:n tuliruiskuluokan torjuntahävittäjän prototyyppi, joka on suunniteltu partioalukseksi Oovo-IV vankilaplaneetalle.  Boba Fett järkeili, että galaksin paatuneimpien rikollisten vartiointiin suunniteltu alus sopisi mainiosti hänen epätavalliseen ammattiinsa.
Aiheesta muualla

Slave I Jedipediassa
Solly March

Solly March vuonna 2018.
Solomon Benjamin "Solly" March (s. 20. heinäkuuta 1994 Eastbourne) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Brighton & Hove Albionia.
March siirtyi juniori-ikäisenä Lewes FC:stä Brighton & Hove Albioniin vuonna 2011. Edustusjoukkueeseen hän nousi kaudella 2013–2014 ja pelasi mestaruussarjassa ja FA Cupissa kauden aikana yhteensä 27 ottelua. Keväällä 2017 Brighton nousi Valioliigaan. March pelasi ensimmäisellä valioliigakaudellaan 36 liigaottelua ja teki niissä yhden maalin. Kaudella 2018–2019 hän pelasi 35 liigaottelua ja teki jälleen yhden maalin. Kaudella 2019–2020 hän pelasi 19 liigaottelua loukkaantumisten estettyä välillä pelaamisen. Kaudella 2020–2021 hän pelasi 21 liigaottelua, joissa hän teki kaksi maalia, mutta loukkaantui helmikuun alussa ottelussa Liverpoolia eikä pelannut sen jälkeen enää koko kautena. Kaudella 2021–2022 March pelasi 31 valioliigaottelua, joista 17 ottelussa hän oli avauskokoonpanossa. Kaudella 2022–2023 hän pelasi 33 valioliigaottelua, jotka kahta lukuun ottamatta avauskokoonpanossa, ja teki seitsemän maalia, joista kaksi tammikuussa voittoisassa kotiottelussa Liverpoolia vastaan. Kaudella 2023–2024 hän pelasi seitsemän ottelua Valioliigassa ja teki kolme maalia, jotka kaikki kauden kahdessa ensimmäisessä ottelussa. Eurooppa-liigassa hän pelasi kaksi ottelua. Hän oli 21. lokakuuta saamansa polvivamman vuoksi loppukauden kentiltä sivussa.
March on pelannut FA Cupissa 21 ottelua ja tehnyt niissä neljä maalia. Liigacupissa hän on pelannut viisi ottelua tekemättä maaleja.
March on pelannut Englannin alle 20-vuotiaiden maajoukkueessa neljä ja alle 21-vuotiaiden maajoukkueessa kolme ottelua. Vanhemmassa ikäluokassa hän on tehnyt yhden maalin.
Sisempi laitahyökkääjä

Sisemmän laitahyökkääjien sijoittuminen eräässä hyökkäyksen aloitusmuodostelmassa.
Tony Gonzalez, arvostettu Kansas City Chiefsin sisempi laitahyökkääjä.
Sisempi laitahyökkääjä (engl. Tight End, lyh. TE) on amerikkalaisen jalkapallon eräs hyökkäyksen pelipaikka. Sisempi laitahyökkääjä ryhmittyy yleensä hyökkäyksen linjan jompaankumpaan päähän, aivan ulommaisen linjamiehen viereen. Tällöin sisemmän laitahyökkääjän paikka määrittelee hyökkäyksen nk. vahvan puolen. Sisempi laitahyökkääjä on puolustuksen näkökulmasta aina vahvalla puolella ja hyökkäyksen toinen puoli on silloin heikko puoli. Puolustuksen tukimiehet ryhmittyvät yleensä sen mukaan, missä on hyökkäyksen vahva tai heikko puoli (vrt. heikon puolen tukimies ja vahvan puolen tukimies).
Sisempi laitahyökkääjä on laitahyökkääjää fyysisesti kookkaampi pelaaja, jonka tehtävänä on toimia kuudentena linjapelaajana blokaten tietä keskushyökkääjälle juoksupeleissä. Heittopeleissä sisempi laitahyökkääjä voi juosta laitahyökkääjän tapaan heittokuvioita. Sisempää laitahyökkääjää käytetäänkin heittojen vastaanottajana esimerkiksi aluepuolustuksen "saumoissa" eli kahden puolustavan pelaajan heittopuolustusalueiden välissä.
Modernissa hyökkäyspelissä sisempää laitahyökkääjää voidaan käyttää kahdella eri tavalla tehokkaasti puolustusryhmitystä vastaan. Normaalisti hyökkäyksen linjan päähän ryhmittyvä sisempi laitahyökkääjä voi  juosta keskipitkiä ja pitkiä heittokuvioita, jolloin häntä puolustaa usein hitaampi ja kookkaampi tukimies. Avoimessa hyökkäysryhmityksessä, jossa sisempi laitahyökkääjä ryhmittyykin laitahyökkääjien tapaan irti hyökkäyksen linjasta, hän saa vastaansa useimmiten pienemmän kulmapuolustajan tai takapuolustajan. Tällöin hyökkäys voi käyttää kokoeroa hyödyksi lyhyissä heittopeleissä, joissa kulmapuolustajan on vaikea taklata fyysisesti vahvempaa sisempää laitahyökkääjää.
Sisempiä laitahyökkääjiä on kentällä yhtä aikaa yleensä yhdestä kolmeen, pelitilanteen mukaan. Jos hyökkäyksellä on edettävää matkaa maalialueelle vain muutama jaardi, aloitusmuodostelmassa voi olla kaksi, jopa kolme sisempää laitahyökkääjää ryhmittyneenä hyökkäyksen linjan päihin. Heidän tehtävänä on tällöin lähinnä blokata juoksutilaa pallonkantajalle.
NFL:ssä sisemmän laitahyökkääjän prototyypiksi on viime vuosina muodostunut aiemmin koripalloa pelannut, urheilullinen ja varmakätinen heiton vastaanottaja, jonka nopeus suhteessa pituuteen ja painoon on suurempi kuin tukimiehillä. Kuuluisia sisempiä laitahyökkääjiä ovat muun muassa Tony Gonzalez, Antonio Gates, Rob Gronkowski, Delanie Walker ja Jimmy Graham.
Muunnelmat: kahden tai kolmen sisemmän laitahyökkääjän käyttö ja H-back

Washington Redskinsin valmentaja Joe Gibbs muutti sisemmän laitahyökkääjän roolia merkittävästi 1980-luvulla. Gibbs käytti hyökkäyksessä aina kahta tai jopa kolmea sisempää laitahyökkääjää ja yhtä keskushyökkääjää yhtä aikaa, jolloin hyökkäys oli tasapainoinen. Toisen sisemmän laitahyökkääjän tehtävä oli aina blokata yhdessä keskushyökkääjän kanssa heikolta puolelta pelinrakentajaa kohti ryntävää tukimiestä, erityisesti New York Giantsin Lawrence Tayloria. Kahden tai kolmen sisemmän laitahyökkääjän muodostelman etu oli vahva juoksupeli, mutta heittopeleissä Redskinsin pelinrakentajilla oli käytettävissä vain kaksi, tai ajoittain vain yksi laitahyökkääjä.
Toinen Gibbsin uudistus oli uusi pelipaikka, jota ryhdyttiin kutsumaan nimellä H-back. H-back oli käytännössä sisempi laitahyökkääjä, mutta hän saattoi ryhmittyä hyökkäyksen linjan takapuolelle, jolloin pelinrakentaja pystyi ennen hyökkäyspelin alkua lähettämään H-backin aloituslinjan suuntaiseen liikkeeseen (engl. motion) puolelta toiselle. Tällöin yhdellä keskushyökkääjällä pelannut Redskins pystyi harhauttamaan vastustajaa juoksupeleissä, koska puolustus ei pystynyt päättelemään aloitusmuodostelmasta riittävän nopeasti juoksupelin suuntaa. H-back saattoi toimia myös kolmantena, blokkaavana keskushyökkääjänä tai lyhyiden heittojen vastaanottajana.
Smoothie King

| Smoothie King |
| --- | --- |

Yritysmuoto:  Yksityinen
Perustettu:  1973 Kenner, Louisiana, perustaja Steve Kuhnau
Toimitusjohtaja:  Wan Kim
Kotipaikka:  Soul, Etelä-Korea
Toimiala:  jälkiruoat
Tuotteet:  jälkiruoka, esimerkiksi smoothiet
Kotisivu:  www.smoothieking.com
Infobox OKVirheellinen NIMI-arvo: 
Smoothie King Brookhavenissa Georgian osavaltiossa.
Smoothie King on alkuaan yhdysvaltalainen smoothie-juomien ja terveellisten ruokien jälleenmyyjä.
Steve Kuhnau perusti vuonna 1973 New Orleansissa toimipaikan nimellä The Original Smoothie Bar. Yritys avasi vähitellen uusia toimipaikkoja. Nimi muuttui Smoothie Kingiksi vuonna 1989. Vuonna 2003 Smoothie King laajeni kansainvälisesti. Vuonna 2012 Smoothie Kingin johtava toimiluvan haltija Wan Kim osti yrityksen Steve Kuhnaulta; Wan Kim oli perustanut ensimmäisen Smoothie King -toimipaikan franchising-sopimuksella Etelä-Koreaan vuonna 2003.
Toimipaikkoja on yhteensä 680 (vuosi 2014). Etelä-Koreassa on yli 130 toimipaikkaa (2014). Etelä-Korean lisäksi toimipaikkoja on Yhdysvalloissa, Singaporessa ja Caymansaarilla (2014).
Vuonna 2014 yrityksen liikemerkki uudistettiin.
Abain metroasema

| Abai (Абай) |
| --- | --- |

 Almatyn metro 
Perustiedot
Metrolinjat:  Linja 1
Sijainti:  43°14′32″N, 076°56′58″E
Paikkakunta:  Almaty, Kazakstan
Avattu:  1. joulukuuta 2011
Rakenne
Tyyppi:  tunneliasema
Abai (kaz. Абай) on yksi Almatyn metron asemista Almatyn kaupungissa Kazakstanissa. Se avattiin 1. joulukuuta 2011.
Asema on nimetty runoilija Abai Qunanbaiulyn mukaan.
Aiheesta muualla

Almatyn metro (venäjäksi)
Abain asema (venäjäksi)
Slantsyn piiri

Slantsyn piirin vaakuna
Slantsyn piirin sijainti Leningradin alueen kartalla.
Piirin kunnat
Slantsyn piiri tai Slantsyn kunnallispiiri (ven. Сла́нцевский райо́н, Сланцевский муниципальный район) on hallintopiiri Leningradin alueella Venäjällä. Se sijaitsee Viron itäpuolella Peipsijärven rannalla. Piiri on perustettu vuonna 1949 ja alueen pinta-ala on 2 154,6 km².
Vuoden 2010 väestönlaskennan mukaan piirissä asui 43 523 henkeä, joista valtaosa piirin hallintokeskuksessa Slantsyssa (Slantsyn kaupunkiasukkaat: 33 485 as.).
Kylähallinnot

Gostitsy
Novoselje
Staropolje
Tšernovskoje
Vyskatka
Zagrivje
Aiheesta muualla

Slantsevski munitsipalnyi raion[vanhentunut linkki] (venäjäksi) (lenobl.ru)